DShK

KinnigBro orinDoareMindrailherez ponnerMont en-droTennata dre amprest gazoù, dre bistonMunisionoù12,7 × 108 mm12,7 × 99 mm NATO (Roumania)Bloavezh krouidigezh1938ProduerUzin armoù ToulaMare produiñ1938-1980Mare implijAbaoe 1938Perzhioù teknikelMas (hep kartouchenn na fust ebet)34 kgHirder1.625 mmHirder ar c'hanol1.070 mmLusk-tennañ600 tenn/mnHed-tenn efedus2.000 mHed-tenn d'ar muiañ2.500 mTizh mont e-maez ar boledoù850 m/sEndalc'hGourizoù metalek 50 kartouchennAdstummoù nesañDShKMLezennRummad e Bro-C'hallA
An DShK (e rusianeg ДШК, berradur Дегтярёва-Шпагина крупнокалиберный, Degtyaryova-Chpagina krupnokaliberny, e brezhoneg "Kalibr uhel Degtyariev-Chpagin") zo ur vindrailherez ponner ijinet er bloavezhioù 1930 en URSS. Implijet eo bet gant an arme ruz e-pad an Eil Brezel-bed, ha gant kalz broioù hag a oa dindan levezon Bloc'h ar Reter war-lerc'h. Degadoù a vroioù, en Afrika dreist-holl, a ra ganti hiziv-an-deiz c'hoazh.

 Istor 
E dibenn ar bloavezhioù 1920 e fellas d'an URSS pourveziañ hec'h arme gant ur vindrailherez ponner. Ur stumm kentañ, anvet DK, a voe savet gant an ijinour Vasiliy Degtiarev en ur gemer harp war ur fuzuilh-vindrailher DP-27 kreñvaet evit tennañ kartouchennoù 12,7 × 108 mm uhel o c'halibr. Georgiy Chpagin a sikouras war-lerc'h da wellaat sistem pourveziañ an arm. An arm nevez a voe anvet DShK-38, diwar o anvioù hag ar bloaz ma voe degemeret en arme soviedel LAEMLEIN Tom, Red Fifty: The Soviet 12.7 mm DShK Heavy Machine Gun, American Rifleman, 21/11/2024 (lennet d'an 22/11/2025).
kleiz|thumb|210x210px|Un DShK savet war un tank T-55.
Implijet e voe an DShK evel arm enepnijerez war talbenn ar reter e-pad an Eil Brezel-bed, savet war trebezioù pe war karbedoù. Stadunaniz a ziskoachas anezhi da vare brezel Korea (1950-1953), pa zeuas an DShK da vezañ mindrailherez ponner kalz broioù komunour pe dost da vare ar Brezel Yen. E brezel Viêt Nam e voe implijet gant ar gomunourien a-enep biñsaskelloù arme ar Stadoù-Unanet.

Sinaiz a savas ur gopienn eus an DShK anvet Stumm 54. Armoù a seurt-se a voe implijet gant Afghaniz a-enep Soviediz er bloavezhioù 1980. An IRA iwerzhonat a dapas skouerennoù eus an DShK adalek 1988, dre Libia peurgetket ; gante e teujont a-benn da zistruj biñsaskelloù ha karbedoù hobregonet breizhveuriat. Implijet e vez c'hoazh gant Ukraina a-enep Rusia abaoe aloubadeg ar vro e 2022.

Lesanvet e oa an arm душка (douchka, "karedig") gant rusianegerien. Soudarded stadunanat a rae gant Red fifty ("hanter-kant ruz") evit envel anezhañ, en abeg d'e galibr ha d'e lec'h orin.

Ar mindrailherezioù NSV (1971) ha Kord (1998) o deus kemeret plas an DShK e armeoù URSS ha Rusia, met n'eo ket bet dilezet homañ penn-da-benn gante c'hoazh.

 Deskrivadur 
An DShK zo ur vindrailherez yenaet dre aer, dezhi ur sistem tennata dre biston. Pourveziet eo gant gourizoù 50 kartouchenn. Ul lusk-tennañ 600 tenn/mn zo dezhi, ha gellet a ra tennañ betek 2.500 metr. Heñvel eo stumm he draen ouzh hini ar Browning M2 stadunanat. Abalamour d'he fouez (34 kg hep kartouchenn ebet) e rank bezañ savet war ur fust evit bezañ implijet : un trebez ispisial zo dezhi HOUSTON Rob, STROYAN Christine (renerezh), Armes à feu de légende, Larousse, 2019, ISBN 978-2035979650, p. 198-199.

Ur stumm modernoc'h anvet DShK 1938/46, pe DShKM, zo bet produet goude dibenn an Eil Brezel-bed. Kemmoù a oa bet degaset da veg ha da sistem pourveziañ an arm POPENKER Maxim, DShK DShKM 12.7, Modern Firearms (lennet d'an 22/11/2025). Ur stumm kambret e 12,7 × 99 mm, kalibr standart armeoù AFNA, zo implijet gant arme Roumania ivez.

 Levrlennadur 
  LAWRENCE Eric, Practical Guide to the Operational Use of the DShK Machine Gun, 2014, 84 p., ISBN 978-1941998038

 Daveennoù 

Rummad:Mindrailherezioù
Rummad:Armoù URSS
Rummad:Armoù an Eil Brezel-bed
Rummad:Armoù Brezel Korea
Rummad:Armoù Brezel Afghanistan (1979-1989)
Rummad:Armoù brezel Ukraina